174 
optrædende Karbundter , mellem hvilke Cambialringen hos 
flere Nyctagineer (Mirabilis, Neea) frembringer et marv- 
lignende Væv; disse Karbundter see ud, som om de var 
marvstillede, men er det naturligvis kun tilsyneladende. 
Hvilken morfologisk Betydning tilkommer der de flere 
Gange omtalte og afbildede Celler af Seigbast udenfor Cambial- 
ringen ? De tilhøre ikke Grundvævet, udgjøre heller ikke en Deel 
af Karbundterne, men opstaa uden nogen Relation til disse i For- 
tykkelsesringens yderste Cellelag. De forekomme saavidt jeg 
har lagt Mærke til kun hos de med træagtig Stængel forsynede 
Nyctagineer og have det tilfælles med den Seigbast der udgjør 
en Bestanddeel af andre Planters Karbundter, at deres Ud- 
prægning eller deres Uddannelse ikke finder saa meget tid- 
lig Sted. 
Besvarelsen af dette saavel som af enkelte andre Spørgs- 
maal som f. Ex., ovn de i Vedmassen indsænkte af Cambial- 
ringen dannede Karbundter ogsaa med Rette bære dette 
Navn, vil jeg ikke indlade mig nærmere paa her, da Hen- 
sigten med denne lille Afhandling nærmest har været at levere 
et Bidrag til den paagjældende Families Naturhistorie, ikke 
at stille anatomiske Problemer under Debat. 
Med Hensyn til Slægternes indbyrdes Forhold, saa fore- 
kommer Undersøgelsen af den anatomiske Bygning mig at 
berettige til en Opstilling omtrent i den Orden, hvori de 
ovenfor ere beskrevne. Boerhaavia og Bougainvillea staa 
hinanden i flere Henseender fjernt og navnlig synes de hvad 
Karbundtfordelingen angaaer at maatte danne Extremerne. 
I histiologisk Henseende synes mig Oxybaphus at slutte sig 
nærmest til Boerhaavia, medens Pisonia og Neea, der atter 
ere bestemt adskilte fra alle de andre Former ved ægte, 
horizontale Marvstraaler , staa Bougainvillea noget nærmere. 
Mirabilis slutter vel nærmest op til Oxybaphus, men er dog 
ikke uvæsentlig forskjellig fra den. Et Blik med Loupen 
paa et Stængeltværsnit af disse forskjellige Slægter giver et 
for hver Form characteristisk Billede, hvorom henvises til 
Enkeltbeskrivelserne. Hvorvidt der heri er udtrykt en virke- 
